CELEX: 62021TN0702
Language: lt
Date: 2021-10-30 00:00:00
Title: Byla T-702/21: 2021 m. spalio 30 d. pareikštas ieškinys byloje Ekobulkos / Komisija

2022 1 17   
            
            
               LT
            
            
               Europos Sąjungos oficialusis leidinys
            
            
               C 24/45
            
         
      2021 m. spalio 30 d. pareikštas ieškinys byloje Ekobulkos / Komisija
      
      (Byla T-702/21)
      (2022/C 24/59)
      Proceso kalba: bulgarų
      
         Šalys
      
      
         Ieškovė: „Ekobulkos“ EOOD (Todorichene, Bulgarija), atstovaujama advokato M. Dimitrov
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, kad Europos Komisija neteisėtai nesiėmė veiksmų dėl „Ekobulkos“ EOOD skundo SA.56620 (2020/FC);
               
            
                  —
               
               
                  priteisti iš Komisijos „Ekobulkos“ EOOD patirtas bylinėjimosi išlaidas;
               
            
                  —
               
               
                  papildomai, jei Komisija priims sprendimą dėl skundo po to, kai buvo pareikštas šis ieškinys, priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Komisija nesilaikė jai iš SESV 107 ir 108 straipsnių kylančios pareigos patikrinti valstybių narių suteiktą valstybės pagalbą.
               
            
                  2.
               
               
                  Komisija nedelsdama neišnagrinėjo 2020 m. vasario 21 d. bendrovės skundo dėl įtariamos neteisėtos pagalbos, kaip tai nustatyta Tarybos reglamento (ES) 2015/1589 (1) 12 straipsnio 1 dalies antroje pastraipoje.
               
            
                  3.
               
               
                  Komisija nepriėmė pagal Reglamento (ES) 2015/1589 15 straipsnio 1 dalį būtino sprendimo, kuriuo būtų pripažinta, kad
                  
                              —
                           
                           
                              priemonė, apie kurią jai buvo pranešta, nėra valstybės pagalba, arba
                           
                        
                              —
                           
                           
                              kad priemonė suderinama su vidaus rinka, arba
                           
                        
                              —
                           
                           
                              kad pradedama procedūra pagal SESV 108 straipsnio 2 dalį (Sprendimas pradėti formalią tyrimo procedūrą).
                           
                        
            
                  4.
               
               
                  Komisija neišsiuntė skundo pateikėjai savo sprendimo kopijos, kaip to reikalaujama pagal Reglamento (ES) 2015/1589 24 straipsnio 2 dalies trečią pastraipą.
               
            
                  5.
               
               
                  Komisija nesiėmė veiksmų ir po to, kai 2021 m. birželio 22 d. buvo paraginta, remiantis SESV 265 straipsniu.
               
            
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).